   Informuojame apie pradedamą rengti  Vilkabalių kaimo kvartalo greta Dvaro gatvės  detalųjį planą. Detalusis planas rengiamas TPDRIS informacinėje sistemoje www.planuojustatu.lt    rengiamo TPD Nr. K-VT-42-26-505.
   Planavimo organizatorius:  Elektrėnų savivaldybės administracijos direktorius, Rungos g. 5, LT-26110 Elektrėnai, tel. (0 528) 58 000, el. p. administracija@elektrenai.lt   
     Planavimo pagrindas: Elektrėnų savivaldybės mero 2026-04-15 potvarkis Nr. 01V-E-101 „Dėl  Vilkabalių kaimo kvartalo greta Dvaro gatvės detaliojo plano rengimo pradžios ir planavimo tikslų“. Detalusis rengiamas vadovaujantis Elektrėnų savivaldybės administracijos direktoriaus 2026-05-08 įsakymu Nr. 03V-E-99 patvirtinta planavimo darbų programa. 
      Planavimo tikslas: detalizuoti Elektrėnų savivaldybės teritorijos bendrajame plane nustatytus teritorijos naudojimo privalomuosius reikalavimus racionaliam urbanizuojamos teritorijos (gyvenamojo kvartalo) suplanavimui; sudaryti sąlygas privačioms investicijoms, kuriančioms socialinę ir ekonominę gerovę; suplanuoti optimalų planuojamos teritorijos inžinerinių komunikacinių koridorių tinklą; nustatyti planuojamos teritorijos naudojimo reglamentą.
      Detaliojo plano uždaviniai:
      1. Detalizuoti Elektrėnų savivaldybės teritorijos bendrajame plane (TPD registro Nr. T00078590) nustatytus teritorijų naudojimo privalomuosius reikalavimus. Detaliojo plano sprendiniai rengiami įvertinant ir TPDRIS informacinėje sistemoje (www.planuojustatau.lt ) rengiamą Elektrėnų savivaldybės teritorijos bendrojo plano keitimą (rengiamo TPD Nr. K-RJ-42-20-416).
     2. Nustatyti urbanizuojamos teritorijos naudojimo reglamentus (numatomas į planuojamą teritoriją patenkančių žemės sklypų padalijimas, žemės naudojimo paskirties keitimas, numatant vienbučių ir dvibučių gyvenamųjų pastatų statybą, inžinerinių tinklų ir susisiekimo
komunikacijų įrengimą).
     3. Numatyti funkcinius bei kompozicinius ryšius su gretimomis teritorijomis.
     4. Nustatyti aprūpinimo inžineriniais tinklais būdus.
      Informacija apie parengtus Detaliojo plano sprendinius bus skelbiama Lietuvos Respublikos  teritorijų planavimo įstatymo 35 straipsnio nustatyt tvarka TPDRIS informacinėje sistemoje www.planuojustatu.lt, Savivaldybės interneto svetainėje www.elektrėnai.lt skiltyje Teritorijų planavimas bei seniūnijos, kurioje planuojama teritorija patalpose.      
